<classify> RAIS John Magufuli ametoa siku 60 kwa kampuni, taasisi za serikali ambazo hazikutoa gawio au michango kufanya hivyo, kinyume na hapo, watendaji wawajibike na bodi zijivunje zenyewe.Mkuu huyo wa nchi ametoa agizo hilo Ikulu ya Chamwino, Dodoma, leo Jumapili katika hafla ya kukabidhi michango na magawio kutoka taasisi na kampuni ambazo serikali ina hisa.Mamlaka ya Bandari TPA imekuwa kinara baada ya menejimenti yake kukabidhi hundi ya Sh bilioni 169, huku Tanzania Plantations Company TPC ikiibuka kinara kwa upande wa kampuni.Rais amesema kuwa, kati taasisi na kampuni zipatazo 266, ni 79 tu ndizo zilizotoa michango na gawio mwaka huu huku akiimwagia sifa kampuni ya madini STAMICO ambayo kwa mara ya kwanza imewasilisha fedha serikalini.Aidha, Dk Magufuli amezisifu kampuni na taasisi za umma ambazo zimetoa gawio na michango serikalini huku akisisitiza kuwa fedha hizo ndizo zinazokwenda kusaidia huduma za kijamii kama utoaji elimu bure.Gawio, michango yaingiza trilioni 1- serikalini Iddy Mwema Tangu Serikali ya awamu ya tano iingie madarakani, mapato yanayotokana na gawio na michango yanayotokana na kampuni, taasisi na mashirika yameongeza kutoka Sh bilioni 161.04 mwaka 201415 hadi kufikia yamefikia trilioni 1.05 katika mwaka wa fedha 201819.Taarifa hiyo imetolewa na Waziri wa Fedha na Mipango, Dk Philip Mpango leo jijini Dodoma katika hafla iliyofanyika Ikulu ya Chamwino ambapo kampuni na taasisi za umma zimewasilisha michango na gawio serikalini.Mapato hayo ya mwaka 201819 yanajumuisha mapato yaliyokusanywa kupitia akaunti zilizopo chini ya Msajili wa Hazina ambazo zilileta jumla ya bilioni 683.23. Fedha zilizopelekwa moja kwa moja mfuko mkuu wa serikali kutoka taasisi na Mawakala ya Usimamzi wa Bandari TPA, Mamlaka ya Viwanja vya Ndege TAA, Shirika la Maendeleo ya Petroli TPDC na Bodi ya Michezo ya Kubahatisha ambapo yote yalitoa kiasi cha Shilingi bilioni 370.59, Dk Mpango alisema mbele ya Rais John Magufuli ambaye alikuwa mgeni rasmi katika tukio hilo.Kwa mujibu wa Waziri huyo wa Fedha, katika kipindi cha mwaka 201819, makusanyo yanayopita katika akaunti ya msajili wa hazina yamevuka lengo kwa kukusanya bilioni 683.23 ikilinganishwa na malengo ya Sh. bilioni 597.77, ikiwa ni ongezeko la asilimia 114.3 ya malengo yaliyowekwa.Akieleza siri ya mafanikio hayo, waziri huyo ambaye kitaaluma ni mchumi amesema, sera na usimamizi bora wa rasilimali za serikali ndani ya mshirika yanayotoa gawio na michango, kuimarisha ufuatiliaji na uchambuzi ni miongoni mwa sababu za ongezeko hilo.  <topic>: kitaifa 